Vyhodnotenie medzirezortného pripomienkového konania 

návrh Národného plánu riadenia kontroly hraníc Slovenskej republiky na roky 2011 až 2014

Spôsob pripomienkového konania                                                                               17. 6. 2011- 23. 6. 2011 (skrátený postup z dôvodu  splnenia úlohy z uznesenia vlády SR )                   
Počet vznesených pripomienok, z toho zásadných			                     21/9 
Počet vyhodnotených pripomienok					                     21/9

Počet akceptovaných pripomienok, z toho zásadných		                                   16/6
Počet čiastočne akceptovaných pripomienok, z toho zásadných 	                       0/0
Počet neakceptovaných pripomienok, z toho zásadných 		                       5/3

Rozporové konanie (s kým, kedy, s akým výsledkom):               Slovenská informačná služba, dňa 24.6.2011 o 09.00 hod. - rozpor odstránený dohodou.  
                                                                                                      Ministerstvo financií SR, dňa 29.6.2011 o 14.00 hod. na rozporovom konaní boli všetky rozpory odstránené. 
Počet odstránených pripomienok					
Počet neodstránených pripomienok					

Sumarizácia vznesených pripomienok podľa subjektov:
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.		Podpredseda vlády Slovenskej republiky pre ľudské práva a národnostné menšiny			x		
2.		Ministerstvo financií Slovenskej republiky	9 (8/Z,1/O)				
3.		Ministerstvo hospodárstva Slovenskej republiky			x		
4.		Ministerstvo dopravy, výstavby a regionálneho rozvoja Slovenskej republiky		1 (0/Z,1/O)			
5.		Ministerstvo životného prostredia Slovenskej republiky			x		
6.		Ministerstvo práce, sociálnych vecí a rodiny Slovenskej republiky			x		
7.		Ministerstvo obrany Slovenskej republiky			x		
8.		Ministerstvo spravodlivosti Slovenskej republiky				x	
9.		Ministerstvo pôdohospodárstva a rozvoja vidieka Slovenskej republiky			x		
10.		Ministerstvo zahraničných vecí Slovenskej republiky			x		
11.		Ministerstvo školstva, vedy, výskumu a športu Slovenskej republiky  			x		
12.		Ministerstvo kultúry Slovenskej republiky 	9 (9/O)				
13.		Ministerstvo zdravotníctva Slovenskej republiky			x		
14.		Úrad vlády Slovenskej republiky 			x		
15.		Národný bezpečnostný úrad			x		
16.		Úrad pre reguláciu sieťových odvetví			x		
17.		Ústredie práce sociálnych vecí a rodiny			x		
18.		Generálna prokuratúra Slovenskej republiky			x		
19.		Slovenská informačná služba	1(1/Z)				
20.		Štatistický úrad Slovenskej republiky	1(1/O)				
	Spolu	20(9Z/11O)	1(1o,0z) 	14	1	

Vyhodnotenie vecných pripomienok je uvedené v tabuľkovej časti:
Subjekt	Text pripomienky	Typ	Vyh.	Spôsob vyhodnotenia	
MF SR	1.	časť 5.1.1. Vo vlastnom materiáli v časti 5.1.1., bode 2. Personálno-organizačná oblasť žiadam doplniť aj potrebu zvýšenia počtu colníkov vykonávajúcich službu na jednotlivých hraničných priechodoch Slovenskej republiky s odvolaním sa na požiadavky Kódexu Schengenských hraníc a na potrebu zabezpečenia dostatočného počtu personálu na hraničných priechodoch. 

2.	príloha č. 1 V prílohe č. 1, bode 55 žiadam vypustiť Ministerstvo financií SR z plnenia predmetnej úlohy, nakoľko nie je jasné, z akého dôvodu sa má Ministerstvo financií SR podielať na plnení tejto úlohy. 

3.	všeobecne Zároveň žiadam v materiáli uviesť, ktoré úlohy súvisia s plnením schengenského akčného plánu a jeho vyhodnotenia a sú uvedené aj v tomto materiáli, aby nedošlo k duplicite úloh (napr. potreba jazykového vzdelávania sa uvádza pri schengenskom akčnom pláne a tiež aj v tomto materiáli). 

4.	doložka vplyvov V doložke vybraných vplyvov (ďalej len „doložka“) v časti Vplyvy na rozpočet verejnej správy, zamestnanosť vo verejnej správe a financovanie návrhu sú kvantifikované negatívne dopady na rozpočet verejnej správy, pričom v doložke v časti A.2. Vplyvy sa uvádza iba pozitívny vplyv na rozpočet verejnej správy. V nadväznosti na uvedené žiadam v doložke v časti a.2. označiť, že ide aj o negatívny vplyv na rozpočet verejnej správy. 

5.	doložka vplyvov Nesúhlasím s odôvodnením neakceptovania zásadných pripomienok Ministerstva financií SR z predbežného pripomienkového konania, ktoré je uvedené v doložke v časti a.5. Stanovisko gestorov, ani s tvrdením predkladateľa, že Ministerstvo financií SR navrhlo, aby rozporové konanie k materiálu nebolo uskutočnené z dôvodu kreovania nového rozpočtu verejnej správy. V nadväznosti na uvedené naďalej žiadam doplniť doložku o kvantifikácie za všetky dotknuté kapitoly v zmysle Jednotnej metodiky na posudzovanie vybraných vplyvov.

6.	 doložka vplyvov Zároveň zásadne nesúhlasím s rozpočtovo nekrytým vplyvom, vyplývajúcim z predloženého materiálu. Predmetné výdavky žiadam zabezpečiť v rámci schválených limitov výdavkov dotknutých kapitol na príslušný rozpočtový rok, bez dodatočných požiadaviek na rozpočet verejnej správy. V tejto súvislosti upozorňujem, že s predloženým materiálom bude z finančného hľadiska možné súhlasiť až po dosiahnutí dohody o financovaní navrhovaných opatrení v rámci prípravy návrhu rozpočtu verejnej správy na roky 2012 až 2014. 

7.	všeobecne V nadväznosti na riešenie problematiky ďalšieho rozvoja malých letísk žiadam prehodnotiť potrebu dobudovať letisko Poprad – Tatry na medzinárodné letisko schengenského typu. Žiadam zdôvodniť, na aké účely má uvedené letisko slúžiť, a predložiť analýzu ekonomickej efektívnosti jeho dobudovania a prevádzkovania vzhľadom na tieto účely. 

8.	všeobecne Prepracovaný materiál žiadam opätovne predložiť Ministerstvu financií SR na vyjadrenie. 

9.	všeobecne Odporúčam v materiáli zaviesť a vysvetliť skratku IBM (Intergrated Border Management). 
	
Z

Z

Z

Z

Z

Z

Z

z

O	
A

N

A

A

A

A

A

N

N

	K 1 - Zásadná pripomienka MF SR sa týka podkapitoly 2.1.7. Spolupráca s Colnou správou Slovenskej  republiky pri kontrole vonkajšej hranice Slovenskej republiky (pozemná a vzdušná) a nie podkapitoly 5.1.1. bod 2. Personálno-organizačná oblasť nakoľko táto sa týka vnútorných hraníc SR a kompenzačných opatrení prijatých po zrušení kontrol na vnútorných hraniciach SR v roku 2007 a 2008.
Súčasne uvádzame, že uplatňovanie kódexu schengenských hraníc na území SR sa týka vonkajšej hranice SR a nie jej vnútornej hranice, kde sa v súčasnosti už hraničná ani colná kontrola nevykonáva. Výnimkou je prípad dočasného obnovenia kontrol na vnútorných hraniciach, ktorá sa však vykonáva len za určitých presne stanovených podmienok upravených v Hlave III. kódexu schengenským hraníc. Tieto podmienky sú rozpracované napríklad v správe komisie Európskemu parlamentu a Rade o uplatňovaní hlavy III. (Vnútorné hranice) kódexu schengenských hraníc, KOM (2010) 554 v konečnom znení.
Na základe uvedeného navrhujeme zapracovať novú úlohu v nasledovnom znení „Pri organizačných zmenách v rámci Colného riaditeľstva SR prehodnotiť a zabezpečiť výkon colnej kontroly na štátnej hranici s Ukrajinou“.
     Táto úloha bude preradená do Schengenského akčného plánu (ďalej le „SAP“).
V rámci rozporového konania bol rozpor odstránený
K 2 - V rámci aktualizovaného schengenského katalógu Európskej únie o kontrole hraníc, návrate a readmisii (Dokument Rady EÚ č. 7864/09 SCH-EVAL 48 COMIX 252), je colná správa jednou z „agentúr pre riadenia hraníc“. Pripomienkovaná úloha presne korešponduje s požiadavkami predmetného katalógu uvedené na s. 42. 
Úloha nepriamo súvisí s predchádzajúcou námietkou MF SR s tým, že MF SR ako ústredný orgán štátnej správy má priamu zodpovednosť za plnenie záväzkov SR týkajúcich sa colnej únie a tým zabezpečenia colnej kontroly na vonkajšej hranici Schengenu s Ukrajinou na hraničných priechodoch pozemnej schengenskej hranice a medzinárodných letiskách (Bratislava, Košice, Poprad). 
Nakoľko sa uvedená úloha týka záväzkov SR prijatých pri vstupe do schengenského priestoru nesúhlasíme zo zásadnou pripomienkou MF SR.
V rámci rozporového konania predkladateľ na pripomienke netrvá

K 3 - Národný plán je spracovaný v súlade s aktualizovaným schengenským katalógom Európskej únie o kontrole hraníc, návrate a readmisii (Dokument Rady EÚ č. 7864/09 SCH-EVAL 48 COMIX 252) na podmienky Ministerstva vnútra Slovenskej republiky (služba hraničnej polície a služba cudzineckej polície). Samozrejme aj SAP vychádza z predmetného katalógu okrem problematiky IBM kontroly vonkajších hraníc SR a opatrení na vnútorných hraniciach SR, preto úlohy uvedené v návrhu národného plánu nie sú uvedené v SAP. 
    Problematika vzdelávania uvedená v SAP je rozpracovaná všeobecne pričom vzdelávanie v návrhu národného plánu sa týka len služby hraničnej polície a služby cudzineckej polície.
Rozpor bol odstránený.

K 4 - V predkladanom materiáli je uvedený aj negatívny dopad na rozpočet verejnej správy. Nový národný plán sumarizuje nové opatrenia, ktoré obsahovo vychádzajú z nového schengenského acquis prijatého po vstupe SR do schengenského priestoru, ďalších strategických dokumentov inštitúcií a orgánov EÚ prijatých v tomto období. Opatrenia v národnom pláne sú upravené tak, aby  boli dodržané záväzky SR súvisiace s prijatím našej krajiny do schengenského priestoru. 
Zásadnej pripomienke sa vyhovuje s tým, že navrhujeme do časti A.2. doplniť nasledovné „Realizáciou súboru opatrení vyplývajúcich z návrhu národného plánu sa dosiahne nielen zvýšenie účinnosti kontroly hraníc SR, ale tým aj pokles prípadov nelegálneho prisťahovalectva cudzincov „tranzitujúcich“, ďalej do členských štátov EÚ. Zavedením opatrení uvedených v návrhu národného plánu sa dosiahne zníženie výdavkov MV SR súvisiacich hlavne s procedúrou núteného návratu cudzincov (administratívne vyhostenie, readmisia) späť do ich krajiny pôvodu, čo bude mať samozrejme pozitívny vplyv na rozpočet verejnej správy. Pre ilustráciu v roku 2007 čiže pred vstupom do Schengenu bolo v uvedenej súvislosti riešených celkom 6.761 osôb, pričom v roku 2008 to znamená rok po vstupe, to bolo už len 2.355 osôb, čo je o 4.406 nelegálnych migrantov menej“.
Pozitívny vplyv bude dosiahnutý tým, že realizáciou týchto predbežných opatrení sa ušetria výdavky zo štátneho rozpočtu.
Rozpor bol odstránený.

K 5 - Vzhľadom na preradenie úloh Harmonogramu plnenia úloh národného plánu  súvisiacich s pripomienkou č. 1 a 7 (napr. úloha 35), je táto problematika bezpredmetná, nakoľko kvantifikácia v doložke vplyvov sa bude týkať iba rozpočtovej kapitoly MV SR. 
Zároveň uvádzame, že v rámci uznesenia ministra vnútra SR č. 51 zo dňa 14.6.2011 bol schválený návrh Národného plánu riadenia kontroly hraníc Slovenskej republiky na roky 2011 až 2014. Súčasťou schváleného materiálu bol aj návrh uznesenia vlády SR, kde v bode B.2. je uložená úloha ministrovi vnútra SR zabezpečiť vyčlenenie finančných prostriedkov na realizáciu národného plánu v rámci rozpočtu Ministerstva vnútra Slovenskej republiky na realizáciu úloh v rokoch 2012 – 2014 na podprogram 06V04 – ochrana štátnej hranice.
Z uvedeného dôvodu považujeme zásadnú pripomienku MF SR za bezpredmetnú.
Rozpor bol odstránený.

K 6 - Uznesením ministra vnútra SR č. 51 zo dňa 14.6.2011 bol schválený návrh Národného plánu riadenia kontroly hraníc Slovenskej republiky na roky 2011 až 2014 spolu s predloženým materiálom. 
Tak ako v stanovisku k pripomienke MF SR č. 5 uvádzame, že súčasťou predkladaného materiálu je návrh uznesenia vlády SR, kde v bode B.2. návrhu uznesenia je uložená úloha ministrovi vnútra SR v nasledovnom znení „v rámci rozpočtu Ministerstva vnútra Slovenskej republiky zabezpečiť vyčlenenie finančných prostriedkov na realizáciu Národného plánu riadenia ochrany štátnych hraníc Slovenskej republiky; uvedené finančné prostriedky budú účelovo viazané na realizáciu úloh v rokoch 2012 – 2014 na podprogram 06V04 – ochrana štátnej hranice“.
Preto na základe uvedeného považujeme zásadnú pripomienku MF SR ohľadom nekrytého vplyvu na rozpočet verejnej správy za bezpredmetnú. 
V súvislosti s uvedeným bude v doložke „Vplyvy na rozpočet verejnej správy, na zamestnanosť vo verejnej správe a financovanie“ v tabuľke „Návrhu na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy“ doplnené nasledovné znenie: „Finančné prostriedky na realizáciu predmetného návrhu Národného plánu riadenia kontroly hraníc Slovenskej republiky na roky 2011 až 2014 budú zabezpečené v rámci schváleného limitu rezortu.“
Rozpor bol odstránený.
K 7 - Problematika stavebnej infraštruktúry a prevádzky letísk spadá do vecnej kompetencie Ministerstva dopravy, výstavby a regionálneho rozvoja SR a prevádzkovateľa letiska tak, ako to upravuje zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov. Podmienka pre vykonávanie hraničnej kontroly na schengenských letiskách upravuje článok 9 a príloha VI. odsek 2 kódexu schengenských hraníc. Úloha bola zapracovaná hlavne z dôvodu hodnotiacej správy EK v roku 2006 v ktorej nám EK vytýkala stavebnú infraštruktúru súvisiacu s pevným oddelením toku cestujúcich občanov EÚ od štátnych príslušníkov tretích krajín (non Schengen) na prílete a odlete. S odstránením tohto nedostatku bude pravdepodobne SR zo strany Európskej komisie (EK) konfrontovaná počas opätovného hodnotenia v rokoch 2012 a 2013. 
Pre informáciu, výňatok z 1. monitorovacej správy EK z 11. a 14. novembra 2002, s. 23 a 24 podkapitola 3.2.6. Letiská v Bratislave, Poprade a Košiciach.             
„Tretie letisko, Poprad, je najvyššie situovaným letiskom v Európe, v nadmorskej výške 2356 stôp nad morom. Opäť sa tu nachádzajú odlišnosti od predchádzajúcich dvoch letísk, najdôležitejšie je, že je pomerne malým letiskom, leží v centre turizmu, športov, rekreácií a histórie, nakoľko je východiskom pre národné parky, historické mestá a turistické a športové centrá.        
Pri všetkých troch letiskách boli predložené plány na budúce uplatnenie požiadaviek Schengenu. Tieto plány, hoc boli prepracované, nechávajú ešte niekoľko otázok otvorených, no tie nemohli byť zodpovedané kvôli krátkosti času. Zvyčajne sú to pokusy na zavedenie fyzického oddelenia toku cestujúcich Schengenského typu, no stále sú tu niektoré body, kde tieto dva toky, hoc budú oddelené, sa predsa len majú šancu stretnúť“.    
Úloha č. 35 Harmonogramu úloh vyplývajúcich z národného plánu bude preradená do Schengenského akčného plánu. 
Rozpor bol odstránený

K 8 - Materiál bol prejednaný v rámci rozporového konania.
Na pripomienke predkladateľ netrvá.

K 9 - Skratka je zavedená hneď v úvode na s. 4 druhý odsek návrhu. Vysvetlenie IBM čiže integrované riadenie kontroly hraníc znamená, že sa na ňom spoločne podieľajú čiže manažujú tzv. agentúry riadenia hraníc medzi ktoré patrí aj napríklad Colná správa SR. Celý národný plán je vytvorený v kontexte zavedenia integrovaného riadenia kontroly hraníc EÚ prostredníctvom súboru opatrení a rozpracovaný na podmienky SR.	
MK SR	1.	Str.4 materiálu, v časti Úvod, ods. 3: Slovo „spoločného“ navrhujeme vypustiť. Odôvodnenie: 
Schengenský priestor je zóna, t.j. určité priestorové vymedzenie voľného pohybu osôb, kde sú zrušené kontroly na spoločných vnútorných hraniciach štátov vykonávajúcich schengenský režim. Ašak nie všetky štáty participujúce sa na schengenskom priestore, sú zároveň aj členské štáty EÚ. Medzinárodné dohody s Islandom, Nórskom a Švajčiarskom zabezpečujú, že pre občanov týchto štátov platia rovnaké pravidlá ako pre občanov EÚ, a teda že môžu cestovať po EÚ iba s občianskym preukazom alebo cestovným pasom. Pre všetkých občanov členských štátov EÚ to v praxi znamená, že majú možnosť cestovať bez jediného zastavenia na hraniciach v rámci 22 členských štátov EÚ a 3 štátov mimo rámca EÚ, ktoré spolu vytvárajú schengenský priestor.
2.	Str. 5 materiálu, ods. 3, posledná veta Za slovo "vyššie" navrhujeme vložiť čiarku, a to z dôvodu gramatickej správnosti textu. 
3.	Str. 5, ods. 8 Za slovo "plán" navrhujeme vložiť čiarku, a to z dôvodu gramatickej stránky textu. 
4.	Str. 13 ods.5 Navrhujem za slovo "potrebné" vložiť čiarku, a to z dôvodu gramatickej stránky textu. 
5.	Str. 14, ods. 2 Za slovo "uvedeným" odporúčame vložiť čiarku, a to z dôvodu gramatickej stránky textu. 
6.	Str. 14, 6. ods.  Sová "nezákonnému obchodovaniu zo zbraňami" navrhujeme použiť v správnom gramatickom tvare, a to v znení "nezákonné obchodovanie so zbraňami". 
7.	Str. 15, ods. 8 Za slovo "EUROSUR" navrhujeme vložiť čiarku, a to z dôvodu gramatickej stránky textu. 
8.	Str. 17, ods. 6 Navrhujeme vložiť čiarku za slovo "SR", a to z dôvodu gramatickej stránky textu. 
9.	Str. 19 ods. 2 Navrhujeme za slovo "styk" vložiť čiarku, a t o z dôvodu gramatickej stránky textu. 	O

O

O

O

O

O

O

O

O	N

A

A

A

A

A

A

A

A	V úvodnej časti je použité slovo spoločné z dôvodu, že spoločný schengenský priestor využívajú všetci občania EÚ bez rozdielu ako aj štátni príslušníci tretích krajín, ktorý sa v rámci všetkých členských štátov EÚ zdržiavajú  legálne.	
MDVaRR SR	1.	Odporúčam v súlade s metodickým pokynom na prípravu a predkladanie materiálu na rokovanie vlády SR upraviť návrh uznesenia.	O	A	Chýbajúce termíny plnenia úloh vyplývajúcich pre jednotlivé rezorty z uznesenia vlády SR boli zapracované.	
ŠÚ SR	1.	V celom materiáli odporúčame zjednotiť používanie terminológie „tretí štát“ a „tretia krajina“ nasledovne: slová „tretí štát“ vo všetkých tvaroch odporúčame nahradiť slovami „tretia krajina“ v príslušnom tvare, keďže legislatíva Európskej únie, napr. Nariadenie č. 862/2007 (ES) Európskeho parlamentu a Rady o štatistike Spoločenstva o migrácii a medzinárodnej ochrane, používa výhradne pojem tretia krajina.	O	A	Dokument bol opravený podľa pripomienky ŠÚ SR.	
SIS	bodu 3.3. 
1.	V bode 3.3. navrhujeme do štvrtého odseku na konci pripojiť vetu: 
„Vzhľadom na skutočnosť, že na boji s nelegálnou migráciou a cezhraničnou organizovanou trestnou činnosťou sa podieľa aj Slovenská informačná služba, je veľmi žiaduce umožniť prístup do IS MIGRA aj Slovenskej informačnej službe.“
      Odôvodnenie 
      Podľa navrhovaného znenia možno informačný systém MIGRA považovať za špecifický nástroj, ktorý je prínosom z hľadiska tvorby migračnej politiky Slovenskej republiky. Na tejto činnosti zákonom určeným spôsobom participuje aj Slovenská informačná služba, nakoľko predmetom záujmu Slovenskej informačnej služby je aj nelegálna migrácia a cezhraničná organizovaná trestná činnosť. Z uvedeného dôvodu existuje opodstatnená potreba sprístupnenia uvedeného informačného systému aj Slovenskej informačnej službe. Sprístupnením uvedeného informačného systému sa tak dosiahne väčšia flexibilita štátnych orgánov pôsobiacich v tejto oblasti, nielen flexibilita medzi zložkami Policajného zboru.
      Sprístupnením IS MIGRA pre Slovenskú informačnú službu by Slovenská informačná služby mohla efektívnejšie participovať na eliminácií rizík spojených s nelegálnou migráciou, nakoľko informácie z tohto systému v kombinácii so spravodajskými informáciami získanými v rámci plnenia úloh Slovenskou informačnou službou vo veľkej miere napomáhajú pri zabezpečovaní vnútorného poriadku a bezpečnosti Slovenskej republiky, a tým aj bezpečnosti celého schengenského priestoru. 	Z	N	Zásadná pripomienka bola zo strany zúčastnených strán prerokovaná na rozporovom konaní dňa 24.6.2011 o 09.00 hod. uskutočnenom na ÚHCP P PZ s tým, že MV SR zásadnú pripomienku SIS neakceptuje. 
     Zároveň sa zúčastnené strany dohodli na tom, že vzniknutý rozpor bude odstránený dohodou tým, že sa vyhotoví nový vykonávací protokol medzi MV SR a SIS o sprístupnení údajov z IS MIGRA.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná